আকিম তামিরভ
আকিম মিখাইলভিচ তামিরভ (আর্মেনীয়: Ակիմ Թամիրով, রুশ: Аким Михайлович Тамиров) জন্ম: হোভাকিম তামিরিয়ান (আর্মেনীয়: Հովակիմ Թամիրյան; ২৯ অক্টোবর ১৮৯৯ - ১৭ সেপ্টেম্বর ১৯৭২) ছিলেন একজন আর্মেনীয়-মার্কিন অভিনেতা। ৩৭ বছর কর্মজীবনে তিনি ৮০টির অধিক মার্কিন চলচ্চিত্রে অভিনয় করেছেন। তিনি গোল্ডেন গ্লোব পুরস্কারের সেরা পার্শ্ব চলচ্চিত্র অভিনেতা বিভাগের প্রথম বিজয়ী। এছাড়া তিনি দ্য জেনারেল ডায়েড অ্যাট ডন (১৯৩৬) ও ফর হুম দ্য বেল টোলস (১৯৪৩)-এ অভিনয় করে দুইবার শ্রেষ্ঠ পার্শ্ব অভিনেতা বিভাগে একাডেমি পুরস্কারে মনোনীত হয়েছেন।